עיט נחשים אפריקני

עיט נחשים אפריקני (שם מדעי: Dryotriorchis spectabilis) הוא מין יחיד בסוגו של עוף דורס גדול המתמחה בציד נחשים, קרוב רחוק של החיוויאי והחיוויאי הלהטוטן. התגלה בטבע ב-1863 על ידי האורניתולוג הרמן שלגל (1804 – 1884).

מאפייינים 
אורכו של העיט 54–60 ס"מ ומוטת כנפיו 94–106 ס"מ. הוא בעל נוצות חומות-אדמדמות עם כנפיים מעוגלות העוזרות לו לנווט ביער וזנב ארוך. הראש בעל "כתר" חום-שחור וכך גם החלק העליון של הכנפיים. הבטן לבנה ומנוקדת מעט. המקור קצר, מעוקל ושחור. זהו עוף קולני מאוד ומזכיר מעט פרה גועה.

הוא נפוץ ביערות הגשם של אפריקה המערבית מניגריה עד הרפובליקה הדמוקרטית של קונגו. הוא יצור די נחבא אל הכלים ולא ידוע עליו הרבה. הוא ניזון כפי שמשתמע משמו מנחשים וזוחלים קטנים הנפוצים ביערות אפריקה. הוא תופס אותם בטפריו הגדולות ומחדיר את טפריו לאחורי הגולגולת של הטרף. אם הוא לא מצליח להרוג את הטרף הוא יטיח אותו בענף שוב ושוב עד למותו. הוא תופס מזון הן מהקרקע והן מעלים או ענפים. לעיתים רחוקות הוא יצוד יונקים קטנים או עופות. הוא מתבודד בעיקרו אם כי לעיתים ייצפה בזוגות.

העיט אינו בסכנת הכחדה בטבע.

תת-מינים 
Dryotriorchis spectabilis batesi
Dryotriorchis spectabilis spectabilis

קישורים חיצוניים

הערות שוליים 

טקסונים שתוארו בידי הרמן שלגל
עיטים
עופות יחידים בסוגם
בעלי חיים שתוארו ב-1863
הרפובליקה הדמוקרטית של קונגו: עופות
ניגריה: עופות